Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: A büntetõeljárásról szóló törvény 2006. évi módosítása (2006. évi LI. törvény) tette lehetõvé az elterelés
Paragraph Index: 1091

1. pillér Megelõzés Fõcél: A droghasználat megelõzése egy proaktív, többirányú, közösségi alapon szervezõdõ, több szektor együttmûködését igénylõ, kulturálisan érzékeny tevékenység, melynek célja az egyének, a családok és a helyi közösségek alkalmassá tétele az életesemények nyomán keletkezõ kihívásokkal való megküzdésben. A prevenciós folyamat tehát olyan körülmények létrejöttét támogatja, melyek eredményeképpen az érintettek testi, lelki, fizikai jólléte fokozódik, számukra egy biztonságos, egészséges életvitel gyakorlása válik lehetõvé. Család Univerzális prevenció – Reális, szakszerû és közérthetõ információ eljuttatása a lakossághoz a kábítószer-probléma sajátosságaival, veszélyeivel és a problémakezelés lehetõségeivel összefüggésben; – Olyan programok kidolgozása és megvalósítása, amelyek alkalmasak a szülõi készségek és a szülõk kontrollkészségének megerõsítésére, különös tekintettel a szerfogyasztásra. X X X X X Célzott prevenció – A családi rendszer és családi menedzsment megerõsítését szolgáló intervenciók a viselkedészavaros, enyhébb fokú deviáns megnyilvánulásokat mutató gyerekek és fiatalok hozzátartozói, elsõsorban szülei számára. X X X X Javallott prevenció – Az önsegítés és a hatékony problémakezelés módszereinek hozzáférhetõvé tétele a bajban lévõ, drogproblémával küzdõ, valamint egyéb okból veszélyeztetett serdülõk és fiatalok hozzátartozói számára (szülõi, hozzátartozói klubok, önsegítõ csoportok). X X X X Iskola Univerzális prevenció – A nevelési-oktatási intézmény szervezeti légkörét, a konfliktuskezelõ képesség, illetve az egyéni megküzdõképesség fejlõdését kedvezõen befolyásoló programkínálat kialakítása és/vagy növelése; – A nevelési-oktatási intézményi színtéren kínált prevenciós programok tekintetében szakmai irányelvek módszeres érvényesítése. Bizonyítékokon alapuló módszereket alkalmazó hosszú távú (évfolyamonként egymásra épülõ tartalommal rendelkezõ) akkreditált programok megvalósítása; – A drogproblémára is kiterjedõ nevelési-oktatási intézményi egészségstratégiák kidolgozása, illetve aktualizálása a probléma aktuális sajátosságainak függvényében; – A nevelési-oktatási intézményekben megvalósuló prevenciós programok pénzügyi hátterének (szükségletekhez illeszkedõ prevenciós–egészségfejlesztési normatíva) elsõ ütemben 2014-ig az 5–10. évfolyamon, második ütemben 2018-ig az 1–4. évfolyamon való biztosítása; – A nevelési-oktatási intézmények számára segédlet, módszertan biztosítása a szülõk bevonására a droghasználat megelõzése és a drogproblémák kezelése érdekében. X X X X X X Célzott prevenció – A fiatalok életvezetési nehézségeire reagálni képes programok kimunkálása és alkalmazása a tanintézményekben; – Speciális, megfelelõen képzett szakemberek továbbképzése és rendelkezésre állása (az iskolai/intézményi drogügyi koordinátori feladatokat is ellátó szakemberek, védõnõk, nevelési tanácsadók, iskolapszichológus, egészségfejlesztõ, mentálhigiénés szakember, iskolai szociális munkás, addiktológiai konzultáns) a problémák korai észlelése és szakszerû kezelése érdekében, különös tekintettel a magas kockázatú fiatalokkal foglalkozó közoktatási intézményekre. A prevenciós programok lebonyolításához szükséges tárgyi feltételek biztosítása. X X X X X Javallott prevenció – A szerhasználó fiatalok adekvát, nem stigmatizáló ellátásba juttatása, speciális ellátási formák (önismeret-javító, megterhelésekkel való megbirkózást elõsegítõ mechanizmusokat alkalmazó, kommunikációs készségeket fejlesztõ stb.) kialakítása és/vagy a meglévõ ellátások profiljának szükségleteknek megfelelõ bõvítése, rendszerszerû fejlesztése, a mûködés szakmai és pénzügyi feltételeinek megteremtése; – Az egyeztetett szakmai munka (közös esetkezelés, szolgáltatások és iskolák közötti kooperációk) szakmai és pénzügyi feltételeinek megteremtése. X X X X X Munkahely Univerzális prevenció – Egészséget támogató munkahelyi légkör megteremtését szolgáló programok kimunkálása és alkalmazása, a „jó gyakorlatnak” minõsülõ modellprogramok adaptálása, kimunkálása és alkalmazása. Lehetõség biztosítása a stresszkezelés és a konfliktuskezelés kulturált módjainak elsajátítására; – Átfogó munkahelyi drogpolitikák feltételrendszerének megteremtése, beleértve a megelõzés, korai észlelés, kezelésbe irányítás, támogató programok megvalósítását és a belsõ szabályzatok kialakítását is; – A munkáltatók érdekeltségi viszonyainak megteremtése annak érdekében, hogy lehetõség teremtõdjön akkreditált, komplex egészségfejlesztési és drogprevenciós programok megvalósítására. X X X Javallott prevenció – A szerhasználó, illetve szerhasználatuk miatt problematikus helyzetbe kerülõ munkavállalók ellátásba irányítása, együttmûködés kialakítása a helyi szinten elérhetõ (alapés szakellátás, szociális szolgáltatások) ellátórendszer különbözõ szegmenseivel. X X X Szabadidõ eltöltésének színtere: Univerzális prevenció – Elsõsorban a helyi közösség erõforrásaira támaszkodva olyan közösségi tevékenységek (pl. sporttal kapcsolatos közösségi programok) feltételeinek, tartalmának és módszertanának kimunkálása és megvalósítása, amelyek erõs és vonzó alternatívának tekinthetõk a szerhasználattal szemben; – A helyi közösségben szervezõdõ programok finanszírozási feltételeinek megteremtése, az önszervezõdés lehetõségeinek megteremtése, azok támogatása; – Szórakozóhelyekre eljutás, illetve az onnan való hazajutás lehetõségeinek megteremtése és támogatása; – A szórakozóhelyeken a biztonságos szórakozás feltételeinek megteremtése, a feltételrendszer megvalósulásának ellenõrzése. X X X X X Célzott prevenció – A fiatalok által látogatott színtereken [bevásárlóközpontok, zenés-táncos szórakozóhelyek, fesztiválok, lakótelepek, leromló lakókörnyezetek, ifjúsági közösségi terek és kistelepüléseken létrehozandó integrált közösségi szolgáltató terek (IKSZT) stb.] könnyen hozzáférhetõ prevenciós szolgáltatások létesítése és rendszerszerû mûködtetése, szükség esetén az ellátásba juttatás formáinak kimunkálása; – A felkeresõ ifjúsági munka támogatása; – Innovatív, a célközönség sajátosságaihoz illeszkedõ, velük együttmûködésben kialakítandó programok hozzáférhetõvé tétele. X X X Javallott prevenció – Az együttmûködésre irányuló kapcsolatok kialakítása a szórakozóhelyek és egyéb szabadidõs terek üzemeltetõi, a helyi közösségek, valamint a segítõ szolgáltatások között. Így lehetõvé válik a szórakozóhelyek közösségi integrálása, a kockázati szerhasználók korai felismerése és segítõ szolgáltatásokba irányítása. X X X Internet, más médiumok Univerzális prevenció – Lehetõséget kell teremteni arra, hogy elsõsorban az ifjúság által nagy gyakorisággal használt, az interneten keresztül elérhetõ felületeken (weboldalakon, chat-fórumokon, egyéb interaktív alkalmazásokban) a szerhasználathoz és általában a függõségekhez kapcsolódó legfontosabb információk elérhetõek legyenek. Mind tartalmi, mind pedig formai szempontból az innovatív megoldások alkalmazását javasoljuk, hogy azok használata minél szélesebb körben elterjedjen. Fontos kívánalom, hogy a különbözõ tartalmak megfelelõ üzeneteket jelenítsenek meg, tehát a szerhasználattal összefüggésben kedvezõtlennek tartjuk mind a normalizáló, mind pedig a túlzó, mitizáló megközelítéseket; – Az internet mint virtuális közösség nemcsak a végsõ célközönséget (droghasználat szempontjából kockázati csoportba tartozók) éri el könnyen, hanem felületet és virtuális közösségi színteret teremt a szakemberek és az érdeklõdõ laikusok számára is, ezért támogatjuk azokat a kezdeményezéseket, amelyek a szakmai közösségek (e-community) megerõsödését, szakmaiságuk fejlõdését teszik lehetõvé. X X X Célzott prevenció – Fontos, hogy a szerhasználat szempontjából érintett csoportok az ártalomcsökkentés céljából létrehozott önálló honlapjaikat interaktív formában üzemeltessék, hogy a szerhasználók felmerült kérdéseikre választ kaphassanak, de ne okozzanak károkat a kívülálló érdeklõdõk akaratlan tájékoztatásával; – A szakmai közönség, de a laikusok által is jól használható informatív és interaktív felületek, amelyek tájékoztatást adnak a kábítószer-problémával küzdõk ellátására szakosodott intézményekrõl, szolgáltatásokról, fontos szerepet tölthetnek be abban, hogy minél többen eljussanak a szakszerû segítséget nyújtó szolgáltatásokba, ily módon hozzájárulva ahhoz, hogy a problémás szerhasználat kialakulása a korai kezelésbevétel révén megakadályozható legyen. X X Javallott prevenció – Internetalapú prevenciós és ártalomcsökkentõ szolgáltatások indításának támogatása. X X Gyermekvédelem Célzott prevenció – A gyermekvédelmi intézményekben élõ gyerekek és fiatalok körében az egészségfejlesztés tágabb kontextusában megfogalmazódó, de drogprevenciós céltételezéssel is élõ, a célközönség sajátosságaihoz illeszkedõ programok kialakítására és elterjesztésére van szükség. Ezek a programok szükségképpen különböznek a közoktatási intézményekben használatos egyéb prevenciós beavatkozásoktól, egyfelõl a célközönség szocializációs elõzményei, másfelõl a családi rendszer diszfunkcionális mûködése okán. A programoknak a közösségépítést, valamint a szerhasználattal és az egészséget veszélyeztetõ magatartásformákkal összefüggésben, a protektív tényezõk megerõsítését és fejlesztését kell szolgálniuk. X X X X X X Javallott prevenció – A gyermekvédelmi és az addiktológiai ellátások közötti együttmûködés kialakítása, az egyéni esetkezelés rendszerének kialakítása. X X X X X X Büntetõ-igazságszolgáltatás intézményei Célzott prevenció – A büntetõ-igazságszolgáltatás hatókörébe került egyének, fõleg a büntetés-végrehajtási intézményekben fogva tartott fiatalok esetében, szabadon bocsátásukat megelõzõen olyan programok, beavatkozások kimunkálására van szükség, amelyek utóbb a sikeres társadalmi beilleszkedést, az életminõséget kedvezõen befolyásoló készségek és jártasságok kialakítását segítik elõ, ezáltal teremtve védettséget a droghasználattal és általában az egészséget veszélyeztetõ magatartásformákkal szemben. Ezeknek az átívelõ (kigondozási) programoknak a helyi közösséggel, a BV-intézeten kívüli civil-szakmai szervezetekkel, munkaügyi központokkal, IH Pártfogó Felügyelõi Szolgálatával szükséges a hatékonyság elérése érdekében együttmûködniük; – A BV-intézményeken belül folytatott prevenció elsõsorban a drogprevenciós körletekben zajlik. Biztosítani szükséges, hogy ezek a drogprevenciós részlegek valamennyi BV-intézetben hozzáférhetõek legyenek, valamint, hogy a fogvatartottak ezen részlegekben történõ elhelyezésének idõzítése a szabadon bocsátást megelõzõ periódusra essen, hiszen esetükben különösen hangsúlyosan merül fel a bûnismétlés, valamint a droghasználat kockázata. A súlyos drogproblémával küzdõ fogvatartottak megfelelõ ellátását nem helyettesíti a drogprevenciós körletekben történõ elhelyezés. X X X Javallott prevenció – A fogyasztói típusú magatartást folytatók esetében továbbra is szükséges fenntartani a büntetés helyett kezelés intézményrendszerét. Ezen eszközrendszer illeszkedik a helyreállító, közösségközpontú igazságszolgáltatás modelljéhez. A módszer egyfelõl a bûnismétlés megakadályozását, másfelõl és hangsúlyozottan az életvezetési készségek fejlesztését, a hatékony adaptációs mechanizmusok kialakítását célozza. Ezen céltételezés megfelelõ színvonalú megvalósítása érdekében az elterelés intézményrendszerének jelenleginél rugalmasabbá tételét szükséges megvalósítani, vagyis a megelõzõ-felvilágosító szolgáltatás keretében végzett tevékenység tartalmi és idõkereteit a kliens tényleges szükségleteihez és a mérvadó szakmai megfontolásokhoz, standardokhoz igazítani. X X Színterek és célcsoport-orientáció mentén nem besorolható, további céltételezések Szakemberek képzése, pedagógusok, iskolai szociális munkások, iskolapszichológusok szak- és szakirányú továbbképzési rendszerének megerõsítése és kialakítása. Ennek keretében meg kell vizsgálni regionális prevenciós, képzõ és módszertani központok kialakításának lehetõségét, elsõsorban a már meglevõ intézményrendszer bázisán; – Kortárs segítõk és oktatók képzése; – A közoktatás intézményrendszerében, iskola-egészségügyben, illetve a munkahelyen el nem érhetõ fiatal populáció elérésében közremûködõ háziorvosi ellátás fejlesztése, a háziorvosok szakirányú továbbképzése; – A fiatalokat támogató civil szervezetek, valamint a hajléktalanellátó intézmények munkatársainak továbbképzése, a kliensek számára nyújtott prevenciós és szabadidõs tevékenységek támogatása; – A Honvédség személyi állománya körében komplex megelõzési program fejlesztése; – A bizonyítékokon alapuló programtervezés/fejlesztés során szükséges az értékelési, kutatási tevékenység (tervezés-, folyamat- és eredményértékelés) támogatása. Meg kell teremteni annak a lehetõségét, hogy a prevenciós beavatkozások természetes részévé váljon az egységes módszertani elveket megjelenítõ értékelés; – A minõségügyi rendszerek mûködtetéséhez szükséges a transzparens eljárásmódok kimunkálása, melynek eredményeképpen egyértelmû elvárásrendszer fogalmazódhat meg az egyes beavatkozási formákkal kapcsolatban; – A koordinációs mechanizmusok hatékony mûködtetése az egyes intézményekben, az intézmények között, a helyi és nemzeti szintû beavatkozások tervezése, finanszírozása és megvalósítása során, különös tekintettel a helyi Kábítószerügyi Egyeztetõ Fórumok ilyen irányú tevékenységére; – A stratégiai periódus végére a közoktatási intézményekben és az egyéb színtereken az akkreditált prevenciós tevékenység/programok normatív finanszírozásának kialakítása. X X X X X X X X

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes